MT
C 134/18
Il-Ġurnal Uffiċjali tal-Unjoni Ewropea
17.4.2023
3.
It-tielet motiv, ibbażat fuq l-allegazzjoni li l-aġir tal-konvenuti wassal għall-waqfien forzat tan-negozju tar-rikorrenti u ta’ dak tas-sussidjarja tagħha fil-Lussemburgu.
L-awtolikwidazzjoni sussegwenti kien pass inevitabbli sabiex jittaffa d-dannu.
Rikors ippreżentat fis-26 ta’ Frar 2023 – SBK Art vs Il-Kunsill (Kawża T-102/23) (2023/C 134/24) Lingwa tal-kawża: l-Ingliż Partijiet Rikorrent: SBK Art OOO (Moska, ir-Russja) (rappreżentanti: G. Lansky u P. Goeth, avukati) Konvenut: Il-Kunsill tal-Unjoni Ewropea Talbiet Ir-rikorrenti titlob li l-Qorti Ġenerali jogħġobha: — tikkonstata li, abbażi tal-Artikolu 263, it-tieni paragrafu tal-Artikolu 275 u l-Artikolu 277 TFUE, l-inapplikabbiltà tal-aħħar paragrafu tal-Artikolu 2(1) tad-Deċiżjoni tal-Kunsill 2014/145/PESK (1), kif emendata bid-Deċiżjoni tal-Kunsill (PESK) 2022/2477 (2) u tal-aħħar paragrafu tal-Artikolu 3(1) tar-Regolament tal-Kunsill (UE) Nru 269/2014 (3), kif emendat bir-Regolament tal-Kunsill (UE) 2022/1905 (4); — barra minn hekk, jew indipendentement minn dak li jippreċedi, tannulla, abbażi tal-Artikolu 263 TFUE, id-Deċiżjoni tal-Kunsill (PESK) 2022/2477 tas-16 ta’ Diċembru 2022 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna kif ukoll Regolament ta’ Implimentazzjoni tal-Kunsill (UE) 2022/2476 tas-16 ta’ Diċembru 2022 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (5) sa fejn dawn l-atti jikkonċernaw lir-rikorrenti; — tikkundanna lill-Kunsill għall-ispejjeż b’applikazzjoni tal-Artikolu 134 tar-Regoli tal-Proċedura.
Motivi u argumenti prinċipali Insostenn tar-rikors tagħha abbażi tal-Artikoli 263 u 277 TFUE, ir-rikorrenti ssostni li l-atti kkontestati huma vvizzjati minħabba i) l-applikazzjoni ta’ dritt sekondarju tal-Unjoni li jikser it-trattati u l-Istat tad-dritt; ii) il-ksur tad-drittijiet proċedurali tar-rikorrenti; iii) in-natura sproporzjonata tagħhom; iv) żball ta’ evalwazzjoni, u v) ksur tal-obbligu ta’ motivazzjoni, b’mod li l-kriterji ta’ inklużjoni inkwistjoni għandhom jitwarrbu u l-atti kkontestati annullati sa fejn jikkonċernaw lir-rikorrenti.
(1) (2) (3) (4) (5)
Deċiżjoni tal-Kunsill 2014/145/PESK tas-17 ta’ Marzu 2014 dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukraina, ĠU 2014, L 78, p. 16.
Deċiżjoni tal-Kunsill (PESK) 2022/2477 tas-16 ta’ Diċembru 2022 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna, ĠU 2022, L 322I, p. 466.
Regolament tal-Kunsill (UE) Nru 269/2014 tas-17 ta’ Marzu 2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina, ĠU 2014, L 78, p. 6.
Regolament tal-Kunsill (UE) 2022/1905 tas-6 ta’ Ottubru 2022 li jemenda r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna, ĠU 2022, L 259I, p. 76.
ĠU 2022, L 322I, p. 318.
Rikors ippreżentat fit-28 ta’ Frar 2023 – Iceland Foods vs EUIPO – Íslandsstofa (Promote Iceland) et (ICELAND) (Kawża T-105/23) (2023/C 134/25) Lingwa tar-rikors: l-Ingliż Partijiet Rikorrenti: Iceland Foods Ltd (Deeside, ir-Renju Unit) (rappreżentant: G. Vos, lawyer)